Dýralæknir og dúó í nýjum Myndum mánaðarins 9. janúar 2020 9:39 Janúarhefti kvikmynda – og DVD / Blu-ray / VOD tímaritsins Myndir mánaðarins er komið út í rafrænni útgáfu . Eins og ávallt er blaðið sneisafullt af áhugaverðu efni í bland við kynningar á nýjustu myndum bíóhúsanna í janúarmánuði . Einnig er þar að finna upplýsingar um nýjar myndir sem gefnar verða út á DVD , Blu-ray og / eða VOD í mánuðinum . Nýja árið fer vel af stað , en á forsíðum blaðsins eru tvær afar spennandi en ólíkar kvikmyndir , sem margir hafa beðið eftir með mikilli eftirvæntingu . Annarsvegar er það ný mynd um engan annan en Dagfinn dýralækni , sem getur talað við dýrin , og hinsvegar er það ný mynd um slæmu strákana , Bad Boys For Life , en þónokkuð er um liðið síðan síðasta Bad Boys mynd var frumsýnd . Bad Boys for Life verður frumsýnd 17. janúar , en Dagfinnur dýralæknir , í túlkun Robert Downey Jr. kemur í bíó sama dag . Einnig má í blaðinu sjá það nýjasta á tölvuleikjamarkaðnum og margt fleira , eins og stjörnuspá , gullkorn , bíófréttir , topplista og bíómiðaleik .